The Catcher in the Rye
The Catcher in the Rye ('Exceptor inter secale') est mythistoria auctore J. D. Salinger, die 16 Iulii anno 1951 edita. Liber controversus, primum adultis editus, lectoribus adulescentibus gratissimus factus est propter eius materiam angoris adulescentium, solitudinis, et alienationis socialis. In paene omnes linguas maiores conversus est. Circa 250 000 exemplarium quotannis venduntur, totis venditionibus plus 65 milliones exemplarium. Holden Caulfield, protagonista mythistoriae, icon rebellionis adulescentium facta est. Mythistoria etiam multiplices tractat res identitatis, iuncturae, amissionis, coniunctionis. Haec mythistoria inter centum optimas mythistorias Anglicas post 1923 scriptas in Time comprehensa est, et a Modern Library et eius lectoribus una ex centum optimis mythistoriis Anglicis saeculi vicensimi aestimata est. Anno 2003, loco quinto decimo in The Big Read inspectione BBC perscripta est.